**REPUBLIKA HRVATSKA**

**ŽUPANIJA ŠIBENSKO-KNINSKA**

**GRAD SKRADIN**

**Ured gradonačelnika**

KLASA: 112-07/18-01/3

URBROJ: 2182/03-01-18-2

Skradin, 14. studenog 2018.g.

Na temelju članka 93. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11 i 4/18), gradonačelnik Grada Skradina, raspisuje

**JAVNI POZIV**

**za prijam osobe na stručno osposobljavanje bez zasnivanja**

**radnog odnosa u Gradu Skradinu**

**za sljedeće radno mjesto:**

1. **SLUŽBA ZA PRORAČUN I FINANCIJE**

* **Viši stručni suradnik/ica/, 1 izvršitelj/ica**

**Uvjeti:**

* magistar struke ili stručni specijalist (VSS) ekonomskog smjera
* poznavanje rada na osobnom računalu

Pored navedenih uvjeta kandidati/kinje trebaju ispunjavati i uvjet iz čl. 2. st. 1 toč 1. Zakona o poticanju zapošljavanja („Narodne novine“, broj 57/12, 120/12 i 16/17) te za njih ne smiju postojati zapreke za prijam u službu utvrđene čl. 15. i 16. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11 i 4/18).

U prijavi na Javni poziv koja mora biti vlastoručno potpisana potrebno je navesti osobne podatke (ime i prezime, datum i mjesto rođenja, adresu stanovanja, broj telefona, te po mogućnosti e-mail adresu) i radno mjesto na koje se prijavljuju, te sljedeće priloge:

- životopis,   
- presliku diplome,   
- presliku osobne iskaznice,   
- dokaz da kandidat/kinja nema vise od 12 mjeseci u stečenoj kvalifikaciji, odnosno evidentiranog staža ostvarenog po toj osnovi kod tuzemnog ili inozemnog nositelja obveznog mirovinskog osiguranja, te se korištenjem mjera aktivne politike u zapošljavanju stručno osposobljava za rad bez zasnivanja radnog odnosa (elektronički zapis ili potvrda Hrvatskog zavoda za mirovinsko osiguranje o radnom stažu evidentiranom u matičnoj evidenciji, ne starije od mjesec dana),  
- uvjerenje o nevođenju kaznenog postupka (ne starije od 30 dana).

- vlastoručno potpisanu izjavu da ne postoje zapreke iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi.

- preslika uvjerenja Hrvatskog zavoda za zapošljavanje da se kandidat vodi u evidenciji nezaposlenih osoba duže od 30 dana, ne starije od mjesec dana.

Preslike traženih priloga ne moraju biti ovjerene, a osobe su prije sklapanja ugovora dužne dostaviti na uvid originalne dokumente.

Osobe koje se prijavljuju na stručno osposobljavanje bez zasnivanja radnog odnosa dužne su dostaviti svoju prijavu na adresu: **Grad Skradin, 22222 Skradin, Trg Male Gospe 3, s naznakom „ZA STRUČNO OSPOSOBLJAVANJE ZA RAD BEZ ZASNIVANJA RADNOG ODNOSA – NE OTVARAJ“, u roku od osam dana od dana objave Javnog poziva u Hrvatskom zavodu za zapošljavanje, Područni ured Šibenik.**

Nepravovremene i nepotpune prijave neće se razmatrati.

**Javni poziv će biti objavljen na Hrvatskom zavodu za zapošljavanje i na web stranici Grada Skradina.**

**GRADONAČELNIK**

**mr.sc. Antonijo Brajković**

Dostaviti:

1. Hrvatski zavod za zapošljavanje
2. [**Grad Skradin - Službene stranice**](http://www.grad-skradin.hr/)
3. Pismohrana, ovdje